РЕПУБЛИКА СРБИЈА

AП ВОЈВОДИНА

ИНСТИТУТ ЗА ЈАВНО ЗДРАВЉЕ ВОЈВОДИНЕ

Адреса: Футошка 121, 21000 НОВИ САД

[www.izjzv.org.rs](http://www.izjzv.org.rs)

Број: 01-171/2

Датум: 31.01.2023. године

На основу члана 27. став 1. тачка 3. Закона о јавним набавкама („Службени гласник РС“ број 91/19) Финанасијског плана и Плана набавки Института за јавно здравље Војводине за 2023. годину на које се Закон о јавним набавкама не примењуј и Одлуке о спровођењу набавке 01-171/1 од 23.01.2023. године, објављујемо/достављамо:

П О З И В

**за достављање понуда**

**НА-02/2023**

Позивамо вас да доставите понуду за набавку услуга **Услуге обезбеђења** која је планиране у Плану набавки установе, а у складу са спецификацијом која се налази у прилогу овог позива.

Понуду доставити на обрасцу који се налази у прилогу овог позива. Обавезно попунити све податке у обрасцу.

**Критеријум за избор**: најнижа понуђена цена

**Услови плаћања**: на текући рачун извршиоца у року од 30 дана од дана пријема исправне фактуре.

**Начин достављања понуда**: Понуде са припадајућом документацијом се достављају путем

А) поште или лично у седишту наручиоца, на адреси: Футошка 121, 21000 Нови Сад, у затвореној коверти са назнаком „ Услуге обезбеђења “

или

Б) електронским путем на е-маил адресу: marko.nikolic@izjzv.org.rs

 Рок за подношење понуда: Рок за подношење понуда је **7** дана од дана објављивања/упућивања позива за подношење понуда, односно **до 07.02.2023**. године у 11:00 часова Све понуде које пристигну на адресу наручиоца до назначеног рока, сматраће се благовременим. Неблаговремене понуде се неће разматрати и биће неотворене враћене понуђачу.

Контакт особа: Марко Николић, телефон 063/630-025, путем електронске поште: marko.nikolic@izjzv.org.rs

**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂЕЊЕ ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА**

**НА-02/2023**

Услуга обухвата послове физичко-техничког обезбеђења и противпожарне заштите пословног објекта Наручиоца, односно пружање услуга физичко-техничког обезбеђења и противпожарне заштите у објекту и непосредно око објекта на одређеном простору, који је у власништву Института за јавно здравље Војводине, на адреси: Футошка 121, 21000 Нови Сад.

Време пружања услуге :

радним данима : 14.00-07.00

суботом, недељом: 00.00-24.00

нерадним данима у време празника: 00.00- 24.00

Оквирни број радних сати је 4.500 сати годишње и служи за припремање и подношење понуде, док ће се стваран број реализовати у складу са стварним потребама Наручиоца током важења уговора, по јединичним ценама наведеним у понуди, а највише до износа опредљеног у плану набавки.

**ОПИС УСЛУГЕ**:

Физичко – техничко обезбеђење објеката, имовине и запослених Наручиоца 365 дана у години;

Забрана неовлашћеним лицима улаз и приступ у објекат или простор који се обезбеђује;

Издавање наредби лицу да се удаљи из објекта или простора који се обезбеђује, ако се лице ту неовлашћено налази,

Надзор и давање потребних информација пацијентима и странкама;

Издавање, пријем и евиденција кључева од просторија у објектима;

Рад на телефонској централи;

Надзор и евиденција запослених радника и других лица, ван редовног радног времена Наручиоца;

Привремено задржавање лица које је затечено у објекту или простору у вршењу кривичног дела и тежих прекршаја нарушавања јавног реда и мира, до доласка

Пружање помоћи странкама приликом уласка у зграду, превоза лифтом,.

Чување у тајности свих података до којих дође у току обављања услуге, а који се односе на пословање Наручиоца или у вези са Наручиоцем, као и странкама;

Спречавање свих активности и појава које могу угрозити редовне услове рада, укључујући и надзор над паркинг простором у објектима Наручиоца

Послови противпожарне заштите који су регулисани интерним актима, у зависности од специфичности обављања технологије рада у организационим деловима Наручиоца, као и специфичности конкретног објекта.

Редован обилазак и контрола објеката;

Обавезна контрола лабораторија и просторија у којима остају упаљени расхладни, термички и други електро уређаји и њихово евидентирање;

Контрола и одлагања ствари на путевима евакуације уношења и коришћења лако запаљивих материјала, као и других забрана;

Констатовање и обавештавање одговорног лица о кваровима разводних ормана, прекидача, вентила на воду, гас и др. техничке опреме;

Уочавање свих облика угрожености објеката и имовине (пожар, отуђивање, елементарне непогоде, уништење и сл.), отклањање уочених недостатака и обавештавање одговорних лица о уоченим недостацима и опасностима;

Реаговање у случају позива запослених код уочене опасности од настанка пожара и гашење почетних пожара, обавештавање ватрогасно-спасилачке јединице и учествовање у гашењу пожара и евакуацији лица и материјалних добара;

Други послови у складу са насталим потребама на конкретном објекту, из области заштите од пожара, по налогу непосредних руководиоца или стручних лица на пословима заштите од пожара или управљања ризиком;

У случају обилнијих падавина завртање вентила у шахтовима за канализацију да не би дошло до поплаве у згради Наручиоца, а по престанку падавина одвртање истих вентила.

У случају снежних падавина, чишћење снега, ради омогућавања несметаног прилаза згради Наручиоца са предње и задње стране;

Свакодневно вођење евиденције у књизи примопредаје дежурства;

Месечно писмено извештавање о безбедности објеката и имовине Наручиоца и уоченим недостацима;

**Изабрани понуђач је у обавези да приликом потписивања уговора достави наручиоцу копије уговора о раду или копије М обрасца или М3А обрасца за пет (5) запослених као и копије Лиценци за вршење основних послова службеника обезбеђења – без оружја или Лиценци за вршење специјалистичких послова службеника обезбеђења – са оружјем за исте запослене, а такође и копије Дипломе о положеном стручном испиту из области ПП заштите за исте запослене који ће вршити послове обезбеђења код наручиоца.**

Изабрани понуђач је у обавези да најкасније у року од 3 (три) дана од дана потписивања уговора по спроведеном поступку предметне јавне набавке, обезбеди и распореди извршиoцe, према Спецификацији предмета јавне набавке и започне са пружањем предметних услуга.

 Такође, у обавези је да у току реализације уговора обезбеди увек потребан број извршилаца одговарајућих квалификација за вршење предметних послова (без обзира на њихова међусобна права и обавезе, у смислу коришћења годишњих одмора, права на боловање и сл.)

 **Извршиоци који су ангажовани на пружању предметне услуге не смеју бити осуђивани, против њих се не сме се водити кривични поступак, морају бити обучени за руковање апаратима и опремом за гашење пожара и имати уверење о положеном стручном испиту из области заштите од пожара, издато од МУП-а Републике Србије.**

 Сва лица ангажована за пружање услуге, морају носити једнообразне униформе са видним обележјима, са уредним изгледом и која се морају професионално понашати у складу са врстом посла коју обављају.

 Током пружања услуге по објектима, начин рада, подаци о овлашћеним лицима Пружаоца услуге и Корисника услуге која ће координирати реализацију Уговора, начин обавештавања и комуницирања између овлашћених лица Пружаоца услуге и Корисника услуге, биће регулисани Протоколом који мора бити потписан од стране овлашћеног лица Корисника услуге и овлашћеног лица Пружаоца услуге. Протоколом ће бити прецизиран начин увођења у посао, начин рада и други подаци који су од значаја за квалитетно пружање услуге.

 Пружалац услуге се обавезује да услугу пружа благовремено, квалитетно, савесно и у складу са правилима струке, стандардима и нормативима за ову врсту услуга, односно у складу са Законом о приватном обезбеђењу, Протоколом, актима Корисника услуге и Пружаоца услуге који регулишу ову материју.

 Пружалац услуге је обавезан да поступа у складу са налозима Корисника услуге који нису у супротности са добрим пословним обичајима и правилима струке, а који су у интересу извршења предмета уговора.

 На крају сваког месеца Корисник услуге сачињава Записник о пруженим услугама са назначеним бројем сати утрошених у том месецу, а који потписују овлашћена лица уговорних страна и на основу кога се сачињава фактура за тај месец.

 КРИТЕРИЈУМИ ЗА ИЗБОР ПОНУЂАЧА:

 **Неопходно је да понуђач испуњава следеће**:

Да поседује важећу **Лиценцу за процену ризика у заштити лица, имовине и пословања;**

Да поседује важећу **Лиценцу за вршење послова физичко-техничке заштите без оружја или Лиценце за вршење послова физичко-техничке заштите са оружјем;**

**Да располаже контролном службом обезбеђења као и службом интервенције патролног тима**

Да је у **последње две (2) године закључио минимум три (3) уговора** за пружање услуга безбедности у укупном минималном износу од 6.000.000,00 динара без ПДВ-а.

Да испуњава услове у погледу захтева **стандарда** ИСО 9001, ИСO 45001?, ISO 27001, СРПС A.L2.002:2015

ДОКАЗИВАЊЕ ИСПУЊЕНОСТИ КРИТЕРИЈУМА ЗА ИЗБОР ПОНУЂАЧА:

 **1. Копија важеће Лиценце за процену ризика у заштити лица, имовине и пословања;**

 **2. Копија важеће  Лиценце за вршење послова физичко-техничке заштите без оружја или Лиценце за вршење послова физичко-техничке заштите са оружјем;**

 **3. Изјава** дата под пуном материјалном и кривичном одговорношћу да ће за сво време трајања уговора бити у могућности да обезбеди минимум 5 стручних лица, оспособљених за пружање предметних услуга, која поседују Лиценцу за вршење основних послова службеника обезбеђења - без оружја или Лиценцу за вршење специјалистичких послова службеника обезбеђења - са оружјем и који имају положен стручни испит из области ПП заштите

 **4. Копије закључених уговора** из којих се може утврдити да је понуђачупоследње 2 године **закључио минимум три (3) уговора** за пружање услуга безбедности у укупном минималном износу од 6.000.000,00 динара без ПДВ-а.

**5. Кoпије важећих сертификата**

Одговорно лице извршиоца услуца

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Напомена: Извршилац услуга оверава овај образац чиме потврђује да је упознат и сагласан са његовим садржајем

**Образац понуде број: \_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_2023год.**

|  |  |
| --- | --- |
| НАЗИВ ПОНУЂАЧА |  |
| СЕДИШТЕ И АДРЕСА |  |
| ТЕЛЕФОН |  |
| ФАКС |  |
| Е-МАИЛ |  |
| ШИФРА ДЕЛАТНОСТИ |  |
| МАТИЧНИ БРОЈ |  |
| ПИБ |  |
| БРОЈ ТЕКУЋЕГ РАЧУНА |  |
| НАЗИВ БАНКЕ |  |
| У СИСТЕМУ ПДВ-А |  |
| ОСОБА ЗА КОНТАКТ |  |
| БРОЈ ТЕЛЕФОНА ОСОБЕ ЗА КОНТАКТ |  |
| ОВЛАШЋЕНО ЛИЦЕ ЗА ПОТПИСИВАЊЕ УГОВОРА |  |
| ТЕЛЕФОН ОВЛАШЋЕНОГ ЛИЦА |  |
| ОДГОВОРНО ЛИЦЕ КОЈЕ РУКОВОДИ ИЗВРШЕЊЕМ НАБАВКЕ |  |
| БРОЈ ТЕЛЕФОНА ОДГОВОРНОГ ЛИЦА |  |

**ТЕХНИЧКА СПЕЦИФИКАЦИЈА СА ПОНУДОМ**

**Понуда бр. \_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_\_године**

У складу са позивом за достављање понуда и достављеном спецификацијом изјављујемо да располажемо неопходним ресурсима и лиценцама за извршавање набавке по следећим ценама и осталим условима:

|  |  |  |  |  |
| --- | --- | --- | --- | --- |
| **Оквирни број радних сати**  | **Цена услуге по сату без пдв-а** | **Цена услуге по сату са пдв-ом** | **Укупна вредност услуге без пдв-а** | **Укупна вредност услуге са пдв-ом** |
| **1.** | **2.** | **3.** | **4.** | **5.** |
| **4.500** |  |  |  |  |
| **Рок обезбеђивања извршилаца услуге и распоређивање код Наручиоца од дана потписивања уговора (максимум 3 дана)** |  |
| **РОК ПЛАЋАЊА (од дана пријема регистрованог рачуна)** | 30 дана  |
| **РОК ВАЖЕЊА ПОНУДЕ** |  |

**У цену мора бити урачуната и контролна служба обезбеђења као и служба интервенције патролног тима.**

**Подаци које се уносе према следећем упутству:**

*У колони 2 – вредност једног сата услуге без пдв-а;*

*У колони 3 – вредност једног сата услуге са пдв-ом;*

*У колони 4 – Укупна вредност (4.500 сати) услуге без пдв-а;*

*У колони 5 – Укупна вредност (4.500 сати) услуге са пдв-ом.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Потпис одговорног лица

**ОБРАЗАЦ ИЗЈАВЕ О ИСПУЊАВАЊУ УСЛОВА ЗА УЧЕШЋЕ У НАБАВЦИ**

**НА-02/2023**

У поступку набавке НА-02/2023, као овлашћено лице понуђача дајем следећу

И З Ј А В У

Понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

испуњава све захтеване услове за учешће, утврђене позивом.

Датум: М.П. Потпис овлашћеног лица понуђача:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уколико понуду подноси група понуђача, потребно је да се наведени образац Изјаве фотокопира у довољном броју примерака попуни и потпише за сваког члана групе понуђача (као и за носиоца посла групе понуђача).

**МОДЕЛ УГОВОРА**

Институт за јавно здравље Војводине са седиштем у Новом Саду, ул. Футошка бр.121, матични број: 08246912, ПИБ:100452714, рачун број: 840-692667-61 који се води код Управе за трезор – Филијала Нови Сад, кога заступа в.д. директора проф. др Владимир Петровић (у даљем тексту: Корисник услуге)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем/адресом у \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Пружалац услуге), рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_\_\_\_\_,

Закључили су

**УГОВОР**

**О НАБАВЦИ**

**НА – 02/2023**

**Члан 1.**

**УГОВОРНЕ СТРАНЕ КОНСТАТУЈУ:**

-да је Корисник услуге спровео поступак набавке **Услуге обезбеђења**, које обухватају послове физичко-техничког обезбеђења и противпожарне заштите НА – 02/2023, на основу позива за подношење понуда објављеног на својој интернет страници

- да је Пружалац услуге доставио понуду број …………. од ………….. године (у даљем тексту: Понуда), а која се налази у прилогу Уговора и заједно са Спецификацијом саставни је део Уговора

**Члан 2.**

Услуге обухватају послове физичко-техничког обезбеђења и противпожарне заштите пословног објекта Наручиоца, односно пружање услуга физичко-техничког обезбеђења и противпожарне заштите у објекту и непосредно око објекта на одређеном простору, који је у власништву Института за јавно здравље Војводине, на адреси: Футошка 121, 21000 Нови Сад, а у свему према Понуди и Спецификацији.

**Члан 3.**

Уговорна цена услуге по сату рада у складу са Обрасцем понуде из Конкурсне документације, укупно износи ..……….. динара без ПДВ-а, односно …………. динара са ПДВ-ом.

 Укупна вредност услугa из члана 1. овог уговора износи …………….. динара без ПДВ-а, односно ……………… динара са ПДВ-ом, укључујући све пратеће и зависне трошкове.

 Цена је фиксна и не може се мењати.

**Члан 4.**

Пружалац услуге се обавезује да у року од \_\_ (\_\_\_\_) дана од дана закључења уговора започне са пружањем предметне услуге, односно да обезбеди извршиoцe. Пружалац услуге се обавезује да услугу пружа у радном времену наведеном у Спецификацији.

Замена радно ангажованог лица на пословима физичко-техничког обезбеђења и противпожарне заштите, од стране Пружаоца услуге, вршиће се искључиво уз писану сагласност Корисника услуге.

**Члан 5.**

Корисник услуге се обавезује да уговорену цену из члана 3. овог уговора плаћа на месечном нивоу Пружаоцу услуге у року од 30 (тридесет) дана од дана пријема регистрованог рачуна за услуге извршене у претходном месецу, овереног од овлашћеног лица Корисника услуге, са потписаним и овереним белешкама о пруженим услугама, а на основу закљученог уговора.

Фактурисање ће се вршити према ценама по сату и стварно пруженим услугама, наведеним у Понуди, а највише до укупне уговорене вредности.

Пружалац услуге се обавезује да фактуру о пруженим услугама са бројем остварених сати за пружене услуге, достави Кориснику услуге најкасније до петог дана у текућем месецу за пружену услугу за претходни месец на адресу Наручиоца.

Пружалац услуге се обавезује да на фактури поред осталих података обавезно мора уписати број фактуре, број Уговора, валуту плаћања, текући рачун Пружаоца услуге и Порески идентификациони број обе уговорне стране.

**Члан 6.**

За обављање услуга Пружалац услуге ће ангажовати лица која нису осуђивана, против којих се не води кривични поступак, која су обучена за руковање апаратима и опремом за гашење пожара, која поседују уверење о положеном стручном испиту из области заштите од пожара издато од МУП-а Републике Србије.

Пружалац услуге је дужан да обезбеди да сва лица ангажована за извршење услуге, морају носити једнообразне униформе са видним обележјима, са уредним изгледом и која се морају професионално понашати у складу са врстом посла коју обављају.

Такође, пружалац усуге је у обавези је да у току реализације уговора обезбеди увек потребан број извршилаца захтеваних и одговарајућих квалификација и стручности за вршење предметних послова (без обзира на њихова међусобна права и обавезе, у смислу коришћења годишњих одмора, права на боловање и сл.)

**Члан 7**.

Пружалац услуге се обавезује да ће у оквиру пружања услуге физичко - техничког обезбеђења и противпожарне заштите обављати следеће послове :

Физичко – техничко обезбеђење објеката, имовине и запослених Наручиоца 365 дана у години;

Забрана неовлашћеним лицима улаза и приступ у објекат или простор који се обезбеђује;

Издавање наредби лицу да се удаљи из објекта или простора који се обезбеђује, ако се лице ту неовлашћено налази,

Надзор и давање потребних информација пацијентима и странкама;

Издавање, пријем и евиденција кључева од просторија у објектима;

Рад на телефонској централи;

Надзор и евиденција запослених радника и других лица, ван редовног радног времена Наручиоца;

Привремено задржавање лица које је затечено у објекту или простору у вршењу кривичног дела и тежих прекршаја нарушавања јавног реда и мира, до доласка полиције

Пружање помоћи странкама приликом уласка у зграду, превоза лифтом,.

Чување у тајности свих података до којих дође у току обављања услуге, а који се односе на пословање Наручиоца или у вези са Наручиоцем, као и странкама;

Спречавање свих активности и појава које могу угрозити редовне услове рада, укључујући и надзор над паркинг простором у објектима Наручиоца

Послови противпожарне заштите који су регулисани интерним актима, у зависности од специфичности обављања технологије рада у организационим деловима Наручиоца, као и специфичности конкретног објекта.

Редован обилазак и контрола објеката;

Обавезна контрола лабораторија и просторија у којима остају упаљени расхладни, термички и други електро уређаји и њихово евидентирање;

Контрола и одлагања ствари на путевима евакуације уношења и коришћења лако запаљивих материјала, као и других забрана;

Констатовање и обавештавање одговорног лица о кваровима разводних ормана, прекидача, вентила на воду, гас и др. техничке опреме;

Уочавање свих облика угрожености објеката и имовине (пожар, отуђивање, елементарне непогоде, уништење и сл.), отклањање уочених недостатака и обавештавање одговорних лица о уоченим недостацима и опасностима;

Реаговање у случају позива запослених код уочене опасности од настанка пожара и гашење почетних пожара, обавештавање ватрогасно-спасилачке јединице и учествовање у гашењу пожара и евакуацији лица и материјалних добара;

Други послови у складу са насталим потребама на конкретном објекту, из области заштите од пожара, по налогу непосредних руководиоца или стручних лица на пословима заштите од пожара или управљања ризиком;

У случају обилнијих падавина завртање вентила у шахтовима за канализацију да не би дошло до поплаве у згради Наручиоца, а по престанку падавина одвртање истих вентила.

У случају снежних падавина, чишћење снега, ради омогућавања несметаног прилаза згради Наручиоца са предње и задње стране;

Свакодневно вођење евиденције у књизи примопредаје дежурства;

Месечно писмено извештавање о безбедности објеката и имовине Наручиоца и уоченим недостацима.

**Члан 8.**

Пружалац услуге се обавезује да:

- пружа услугу уредно, квалитетно, свим својим средствима, опремом и радном снагом;

- пружа услугу у складу са правилима струке важећим за уговорену врсту послова, посебним упутством о раду радника обезбеђења, које може донети Корисник услуге и у свему према Спецификацији и Понуди;

- пружа услугу континуирано за време трајања Уговора;

- пружа услугу савесно, да се према имовини Корисника услуге опходи са пражњом доброг домаћина и поступа у складу са налозима Корисника услуге;

- да благовремено, коректно и у писаној форми обавештава Корисника услуге о неправилностима и проблемима у вези са предметном услугом;

- да у случају настанка штете на имовини која је предмет пружања услуге, благовремено обавести Корисника услуге;

- да се придржава свих прописаних мера заштите и безбедности на раду;

- да по захтеву Корисника, у случају потребе услуге пружа услуге по измењеном радном времену;

- да по захтеву Корисника услуге повећа/смањи број лица која ће бити ангажована на пословима физичко-техничког обезбеђења.

**Члан 9.**

Корисник услуге се обавезује да:

- Пружаоцу услуге обезбеди адекватне радне услове (радни простор), у складу са Законом о заштити на раду;

- правовремено обавештава Пружаоца услуге о свим чиниоцима који би на било који начин могли утицати на пружање услуге;

- у време предвиђено за пружање услуге, по потреби, Пружаоцу услуге даје потребна упутства и наређења;

- у случају неправилности у пружању предметне услуге, обавести одговорно лице Пружаоца услуге;

- по потреби обавести о изменама радног времена као и промени броја извршилаца ;

- од Пружаоца услуге захтева повећање/смањење броја извршиоца који ће бити ангажовани на пословима физичко-техничког обезбеђења.

**Члан 10.**

Сваки радно ангажовани извршилац је у обавези да има евиденциону картицу на основу које ће се вршити контрола радних сати. Трошкове израде евиденционих картица сноси Наручилац. Трошкове који настану услед потребе за поновном израдом картице (због оштећења/губитка картице) не сноси Наручилац.

Током пружања услуга, начин рада, подаци о овлашћеним лицима Пружаоца услуге и Корисника услуге која ће координирати реализацију Уговора, начин обавештавања и комуницирања између овлашћених лица Пружаоца услуге и Корисника услуге, биће регулисани Протоколом који мора бити потписан од стране овлашћеног лица Корисника услуге и овлашћеног лица Пружаоца услуге. Протоколом ће бити прецизиран начин рада и други подаци који су од значаја за пружање услуге.

**Члан 11.**

Пружалац услуге се обавезује да услугу пружа благовремено, квалитетно, савесно и у складу са правилима струке, стандардима и нормативима за ову врсту услуга, односно у складу са Законом о приватном обезбеђењу, Протоколом, актима Корисника услуге и Пружаоца услуге који регулишу ову материју.

Пружалац услуге је обавезан да поступа у складу са налозима Корисника услуге који нису у супротности са добрим пословним обичајима и правилима струке, а који су у интересу извршења предмета уговора.

**Члан 12**.

 У случају да Пружалац услуге не извршава своје обавезе у складу са захтевима из овог уговора, Пружалац услуге је дужан да умањи фактуру за пружену услугу, на име уговорне казне у висини десетоструког износа од уговорене јединичне цене по сату, а на основу сачињеног Извештаја о контроли услуге потписног од стране овлашћених представника Корисника услуге.

**Члан 13.**

 Пружалац услуге је дужан да у случају настанка штетног догађаја достави Кориснику услуге, у року од 24 часа, следећа документа, односно податке:

- Записник о губитку или оштећењу (или насталој штети);

- Појединачне изјаве свих учесника штетног догађаја, а посебно запослених код Пружаоца услуге;

- Пријаву МУП-у са потврдом о пријему исте;

- Записник МУП-а о извршеном увиђају, као и друга документа по захтеву Корисника услуге.

**Члан 14.**

Пружалац услуге се обавезује на дан закључења Уговора достави бланко сопствену меницу као гаранцију за добро извршење посла, која мора бити евидентирана у Регистру меница и овлашћења Народне банке Србије. Бланко сопствена меница треба да буде оверена печатом и потписана од стране лица овлашћеног за заступање оригиналним потписом. Уз меницу мора бити достављено уредно попуњено и оверено менично овлашћење – писмо, са клаузулама „без протеста“, на име доброг извршења посла и са назначеним износом од 10% од укупне уговорене вредности без обрачунатог ПДВ-а и потврда о регистрацији менице. Уз меницу мора бити достављен оверени ОП образац и копија картона депонованих потписа, који је издат од стране пословне банке коју понуђач наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа.

Ако се у току реализације уговора промене рокови за извршење уговорне обавезе, мора се продужити важење средства финансијског обезбеђења пре истека важећег.

Рок важења средства финансијског обезбеђења мора бити најмање 30 (тридесет) дана дужи од дана истека важности уговора.

У случају да Пружалац услуге не изврши своје уговорне обавезе у свему у складу са закљученим уговором, изврши их делимично, касни са извршењем уговорених обавеза или уколико ангажује као подизвођача, лице које није навео у понуди, Корисник услуге ће активирати средство финансијског обезбеђења.

Корисник услуге неће активирати средство финансијског обезбеђења и неће раскинути уговор, уколико понуђач ангажује као подизвођача лице које није навео у понуди, ако би раскидом уговора Корисник услуге претрпео знатну штету.

Пружалац услуге може ангажовати као подизвођача, лице које није навео у поднетој понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност Корисника услуге. У том случају Корисник услуге неће активирати средство финансијског обезбеђења.

По извршењу уговорних обавеза Пружаоца услуге, средство финансијског обезбеђења за добро извршење посла ће бити враћено, на захтев Пружаоца услуге.

**Члан 15**.

За све што није регулисано овим уговором примењиваће се одредбе Закона о облигационим односима, Закон о приватном обезбеђењу, правилници као и други важећи прописи који регулишу ову материју.

**Члан 16.**

Овај уговор ступа на снагу даном потписивања обе уговорне стране и важи до утрошка уговорене вредности, а најдуже до годину дана од дана закључења. Овај уговор се може изменити само писаним анексом, потписаним од стране овлашћених лица уговорних страна.

Обавезе које доспевају у овој и у наредној буџетској години ће бити реализоване највише до износа средстава која ће наручиоцу за ту намену бити одобрена у тој буџетској години.

**Члан 17.**

За свако непридржавање обавеза из прихваћене понуде, од стране Пружаоца услуге, Корисник услуге има право на једнострани раскид Уговора.

Корисник услуге када раскида Уговор, из разлога наведених у претходном ставу овог члана, као и других разлога утврђених законом, дужан је то саопштити добављачу у писменој форми.

**Члан 18.**

Уговорне стране су сагласне да сва спорна питања у вези са реализацијом Уговора решавају споразумно, у супротном надлежан је суд у Новом Саду.

**Члан 19.**

Овај уговор је сачињен у 2 (два) истоветна примерка, од којих 1 (један) примерка задржава Корисник услуге за своје потребе, а 1(један) Пружалац услуге.

 **Пружалац услуге Корисник услуге**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Проф. др Владимир Петровић

Датум потписивања уговора:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(попуњава пружалац услуге)